Diari Oficial de la Generalitat Valenciana


Sumari del DOGV 5665, del 21-12-2007 (2007/15641)

RESOLUCIÓ de 4 de desembre de 2007, del director general d'Ordenació i Centres Docents per la que es transformen els centres privats d'Educació Permanent d'Adults, i s'autoritzen els programes formatius que impartiran estos centres.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5665

Data del DOGV
:   21-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15679


Data del document
:   04-12-2007

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament
    * educació permanent
    * programa d'ensenyament
    * educació d'adults
    * administració local

RESOLUCIÓ de 4 de desembre de 2007, del director general d'Ordenació i Centres Docents per la que es transformen els centres privats d'Educació Permanent d'Adults, i s'autoritzen els programes formatius que impartiran estos centres. [2007/15731]  
El Decret 207/2003, de 10 d'octubre, del Consell de la Generalitat, establix els requisits mínims dels centres docents de formació de persones adultes que impartisquen ensenyances bàsiques (DOGV núm. 4607, de 14 d'octubre de 2003).  
En la seua Disposició Transitòria Segona es regula l'autorització per a impartir el cicle I i el primer nivell del cicle II de la formació bàsica de personal adultes, per mitjà de la transformació dels centres privats d'Educació Permanent d'Adults, degudament autoritzats com a tals així com la seua modificació donada pel Decret 256/2004, de 12 de novembre (DOGV núm. 4884, de 16 de novembre de 2004) i Decret 23/2006, de 17 de febrer (DOGV núm. 5203, de 21 de febrer de 2006).  
L'expedient ha sigut iniciat per Domingo Gil Fabregat com titular del centre privat de formació de persones adultes Académia Didáctica centro de EPA, número de codi 53020606, situat en el carrer Major, 82 de Castelló de la Plana, en sol·licitud d'autorització per a impartir amb caràcter definitiu les ensenyances corresponents al cicle I i al primer nivell del cicle II de la formació bàsica de persones adultes.  
L'expedient ha sigut tramitat per la corresponent Direcció Territorial de Cultura, Educació i Esport, de conformitat amb la legislació aplicable i inclou informe favorable de la Inspecció Educativa respecte a la titulació del professorat.  
La titularitat del centre ha presentat degudament documentada la proposta d'instal·lacions i ús educatiu, reflectida en els corresponents plans, que han sigut informades pel Servici de Projectes i Construccions Educatives.  
En virtut del que disposa la Disposició Transitòria Segona del Decret 207/2003, de 10 d'octubre, del Consell de la Generalitat, i la seua modificació donada pel Decret 256/2004, de 12 de novembre, i Decret 23/2006, de 17 de febrer, esta Direcció General, resol:  
Primer  
Autoritzar la transformació del Centre Docent Privat de Formació de Persones Adultes que es relaciona en l'annex I de la present Resolució.  
Segon  
El centre docent relacionat en l'annex I d'esta resolució, queda autoritzat per a impartir els programes del cicle I i primer nivell del cicle II de la Formació Bàsica de Persones Adultes i els programes formatius continguts en l'annex III del Decret 220/1999, de 23 de novembre del Govern Valencià (DOGV núm.3638 de 2 de desembre de 1999).  
Tercer  
De conformitat amb l'article 10 i la Disposició Addicional 2ª,2, del Decret 207/2003 de 10 d'octubre, la present resolució s'inscriurà en el Registre de Centres Docents de la Comunitat Valenciana, i en el Registre de Centres de Formació de Persones Adultes.  
Quart  
Esta autorització produïx efectes a partir de l'inici del curs acadèmic 2006-2007.  
De conformitat amb els articles 107, 114 i 115 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i del Procediment Administativo Comú, modificada per la Llei 4/1999, de 13 de gener (BOE núm. 12, de 14 de gener), el present acte, que no posa fi a la via administrativa, podrà ser directament recorregut davant de la secretària autonòmica d'Educació en el termini d'un mes a comptar de l'endemà de la seua notificació.  
València, 4 de desembre de 2007.- El director general d'Ordenació i Centres Docents. Francisco Baila Herrera.  
ANNEX  
Denominació genèrica del centre: Centre Docent Privat de Formació Bàsica de Persones Adultes  
Denominació específica del centre: Académia Didáctica Centro de EPA  
Titular: Domingo Gil Fabregat  
Domicili: C/ Major, 82  
Localitat: Castelló de la Plana  
Província: Castelló  
Codi de Centre: 49999774  
Configuració del Centre:   
- Unitats autoritzades en presència simultània: 3  
- Nombre total de places escolars en presència simultània: 73